lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv nl fr en es lv lv lv lv lv lv lv lv lv lv lv lv lv lv lv lv lv lv lv lv lv lv es lv lv lv lv lv lv lv lv nl lv lt lv en nl gl lv lv lv lv lv lv en es lv de ru lv nl en lv nl en lv lv lv lv mn pt lt eu lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Dobeles Ceriņu festivāls – jau pavisam drīz – ZZ.lv
Vārda dienas svin: Rodrigo, Rauls
andra.ozola@zz.lv - 30.04.2022 - 15:01
Jau vairāk nekā desmit gadus Dobeles novadā ir iedibināta tradīcija svinēt svētkus pavasarī, priecājoties par krāšņo ceriņu ziedēšanu. Šogad Dobeles novada īpašie svētki “Dobeles Ceriņu festivāls 2022” norisināsies no 12. maija līdz 12. jūnijam, informē Dobeles novada pašvaldības sabiedrisko attiecību speciāliste Gita Šēfere-Šteinberga.
Dobeles Ceriņu festivāla šā gada ideja ir vienot jaunā novada iedzīvotājus un viesus ceriņu burvības sajūtās, piedāvājot baudīt piesātinātu pasākumu programmu, ceriņu ziedu saldo aromātu un košās krāsas, vienlaikus arī dodot iespēju izgaršot vietējos gardumus vesela mēneša garumā.
“Ceriņu festivāla dizainā, apvienojot senatni ar mūsdienām, gluži kā Dobeles pils atjaunošana, tapa ideja par senlaicīgo sejas vaibstu apvienošanu ar mūsdienīgi “hipsterīgām” brillēm un ceriņziedu pilnu galvu, tādējādi reiz iesāktās Dobeles Ceriņu svētku tradīcijas pārnesot jaunā, mūsdienīgā veidolā – Ceriņu festivālā,” pauž “Dobeles Ceriņu festivāla 2022” grafiskā dizaina izstrādāja Aneta Maisaka.
Ceriņu svētku svinēšanas tradīcijas aizsākās pirms 11 gadiem. Šogad Dobeles ceriņu festivāls solās būt pārsteigumiem, jaunatklājumiem un patīkamiem piedzīvojumiem bagāts. Festivāls uzziedēs ceriņu plaukšanas vietā – Dārzkopības institūta ceriņu dārzā, kur notiks dažādi kultūras, sporta, izklaides un izglītojošie pasākumi. Daudzveidīgi pasākumi notiks Dobelē, Aucē, Tērvetē un citviet novada pagastos.
Saturs turpināsies pēc reklāmas.
Ceriņu dārzā īpašs mirklis šogad sagaidāms 20. maijā, kad divām jaunām ceriņu šķirnēm tiks doti vārdi “Emīlija” un “Jaunsudrabiņš”, savukārt 27. maijā Ceriņu dārzu koncertā “Zied ceriņkrāsās Parīze un Vīne” piepildīs opermūzika.
Ceriņu svētkiem mijoties ar Muzeju nakts aktivitātēm, pārsteigumiem bagāti notikumi norisināsies Dobeles pilī, kur 14. maijā varēs gan doties ekskursijā pa pili, gan arī piedalīties izlaušanās spēlē “Hercogienes zudušais medaljons”. Muzeju naktī arī citviet – Dobeles novada muzejā, Dobeles Amatu mājā un citur novadā gaidāmi dažādi pārsteigumi, par kuriem sīkāk uzzināsiet, iepazīstoties ar svētku programmu. Neizpaliks arī Ceriņu festivāla Lielais tirgus, kas apmeklētājus gaidīs 21. maijā Dobeles vēsturiskajā Tirgus laukumā, Amatu mājas pagalmā un laukumā pie Dobeles pilsētas kultūras nama.
Maija beigās festivāla dalībnieki tiks laipni aicināti piebiedroties Pop – Up piknikā Pļavas ielas terasē, Dobelē, savukārt mākslas mīļotājiem un citiem interesentiem noteikti nepamanīti nepaliks mākslinieki, kuri būs ieradušies uz vērienīgo mākslas plenēru novadā.
Saturs turpināsies pēc reklāmas.
Gardēžiem un jaunu garšu atklājējiem 4. jūnijā Dobelē Valtera Krauzes vadībā būs iespēja piedalīties vēl nebijušās Latvijas vadošo pavāru meistarklasēs un šovā “Garšu cīņas”, kur ikviens interesents varēs ne tikai vērot, bet arī līdzdarboties kopā ar pieciem augstas klases un starptautisku atzinību guvušiem pavāriem – Inu Poliščenko (“Gemoss”), Kasparu Jansonu (“Kūkotava”), Kārli Muginu (“Piens”), Andreju Botikovu (“Grand Palace hotel”), Nessingu – pavāri no Brazīlijas u.c., kuri dalīsies pieredzē, sacentīsies savā starpā, vērtēs, degustēs, dalīsies ar receptēm, aicinās piedalīties konkursos un viktorīnās un kopā radīs garāko sviestmaizi Dobelē. Tā būs vissirsnīgākā Latvijā mīlētu un starptautiski apbalvotu un atdzītu pavāru mijiedarbība ar skatītājiem.
Muzikālu un arī acīm tīkamu pārsteigumu Dobeles novada iedzīvotājiem un pilsētas viesiem sagādās Latvijā zināmā dziedātāja Agnese Rakovska. 4. jūnijā Dobelē ikvienam būs iespēja piedalīties “Zvaigznāja festivālā”, kura laikā notiks diskusijas, performances un vieslekcijas, kā arī būs iespēja apskatīt ierakstu studiju un Agneses Rakovskas vadībā ierakstīt savu dziedājumu.
Sportisko aktivitāšu cienītājus noteikti varētu ieinteresēt tradicionālais Nakts skrējiens, kas 21. maija vakarā norisināsies Dobelē. Šajā dienā pilsētā arī plānotas dažādas aktivitātes bērniem, koncerti un disko balle Ķestermeža estrādē. Savukārt patiesi saviļņojošas sajūtas pārņems Dobeles novada amatiermākslas kolektīvus, kuri pēc ilgā pārtraukuma Covid-19 dēļ 21. maijā atkal varēs satikties “Dziesmu un deju dienā”, lai dejotu un dziedātu visas dienas garumā.
Saturs turpināsies pēc reklāmas.
Tā kā Dobeles novads ir kļuvis daudz plašāks, svētku pasākumi plānoti arī citviet novadā, izklaižu programmu piedāvājot tādu, lai ceriņu maģiskā noskaņa apvītu ikvienu novada iedzīvotāju neatkarīgi no dzīvesvietas novadā.
Tā, piemēram, Aucē maija beigās ceriņu krāsu noskaņās notiks Pūtēju orķestru festivāls, Muzeju naktī Bēnē Ceriņziedu arkā “Mīlestībā…” skanēs ne vien brīnišķīgs koncerts ar Liepājas aktrises Sigitas Pļaviņas (Jevgļevskas) un ģitārista Māra Kupča piedalīšanos, bet būs arī unikāla iespēja vakarā piedalīties ceriņu dēstīšanā Mīlestības pussalā.
Penkulē, sadarbībā ar Radošās studijas “Strops” saimniecēm Edīti un Lindu Bēvaldēm varēs pagatavot ceriņu krēmu, hidrolātu un piedalīties sojas vasku sveču meistardarbnīcā.
Saturs turpināsies pēc reklāmas.
Maija beigās ceriņu smaržas varēs sajust Augstkalnes baznīcā, kur skanēs ērģeļu mūzika Aivara Kalēja izpildījumā. Šīs un daudz citu aktivitāšu varēsiet baudīt jau pavisam drīz – Dobeles novadā!
Precīzai svētku norises programmai aicinām sekot līdzi Dobeles novada pašvaldība mājaslapā www.dobele.lv, Dobeles pilsētas kultūras nama mājaslapā www.kulturadobele.lv, “Dobele Dara” mājaslapā www.dobeledara.lv un “Facebook” profilos.
Citas ziņas Dobelē Kultūra
“Mēs ziedam” – sieviešu kora “Vizma” 50 gadu jubilejas koncerts
Pasaules Tūrisma dienas rallijā aicina iepazīt Jelgavas apkārtni
Satiec rakstniekus Grāmatu svētkos Vircavā!
Kamerkora “Mītava” 35 gadu jubilejas koncerts
Sākusies dziesmu pieteikšana Eirovīzijas konkursam
Tikšanās ar dzejnieci un rakstnieci Ziedīti Kalnu Jelgavas Pilsētas bibliotēkā
Lai komentētu, jums jāpiesakās sistēmā.
Teātra izrāde Veronikas Plotņikovas dumpis “Par spīti”
Ražas svētku gadatirgus Jelgavas novadā
Sieviešu kora “Vizma” 50 gadu jubilejas koncerts
Vai esat sagatavojis krājumus ziemai?
Nē, nopirkšu visu veikalā, kad būs nepieciešams
Jā, sagatavoju konservus ziemai
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.